વડાપ્રધાન નરેન્દ્ર મોદીએ ગઇકાલે પાકિસ્તાન જઇને સમસ્ત ભારત અને પાકિસ્તાનને જ નહીં પણ દુનિયાને ચોંકાવી દીધા. જે નેતાઓ સામ સામે મળે તો એકબીજાને આંખ મેળવાનું પણ ટાળતા હતા. તે આજે લાહોરમાં હાથમાં હાથ પકડીની સસ્મિત સાથે ફરતા જોવા મળ્યા. જ્યાં ગૃહપ્રધાન રાજનાથ સિંહે તેને મોદીની ઇનોવેટિવ ડિપ્લોમેસી જણાવ્યું ત્યાં જ શિવસેનાથી લઇને કોંગ્રેસ અને પાક. આતંકી હાફિદ સઇદના પેટમાં તેલ રેડાયું. જે પણ હોય પણ તે વાત તો ચોક્કસ છે કે આ સમગ્ર પ્રવાસથી વડાપ્રધાન નરેન્દ્ર મોદીએ ફરી એક વાર દુનિયાને ચોંકાવી દીધી છે.